stanford-oval/wikipedia huggingface dataset:
เฟร์นันโด ตอร์เรส
ผลงานในระดับสโมสร > เชลซี

ในวันที่ 31 มกราคม ค.ศ. 2011 ตอร์เรสได้ย้ายจากลิเวอร์พูลมาเชลซีด้วยค่าตัวที่สูงที่สุดในอังกฤษคือ 50 ล้านปอนด์ (ราว 2,458 ล้านบาท) ในเกมแรกเขาลงสนามเจอกับทีมเก่าอย่างลิเวอร์พูลที่สนามสแตมฟอร์ดบริดจ์ ผลการแข่งขันปรากฏว่าเชลซีแพ้ไป 0–1 ประตูแรกของตอร์เรสนั้น เป็นเกมที่เชลซีชนะเวสต์แฮมยูไนเต็ด 3–0 ที่ สนามสแตมฟอร์ดบริดจ์ โดยนัดนั้นเชลซีขึ้นนำไปก่อน 1–0 ก่อนที่ตอร์เรสจะถูกเปลี่ยนตัวลงไปแทนดีดีเย ดรอกบา และทำประตูด้วยเท้าซ้ายทำให้เชลซีขึ้นนำ 2–0 และเขาได้รับการยกย่องให้เป็นแมนออฟเดอะแมตช์ในเกมนั้น
เข้าสู่ฤดูกาล 2011–12 ตอร์เรสได้มีโอกาสลงเล่นยูฟ่าแชมเปียนส์ลีก 2012 รอบแบ่งกลุ่ม เขายิงสองประตูช่วยให้ทีมชนะเกงค์ไป 5–0 ทว่าหลังจากนั้น ตอร์เรสก็ยิงประตูคู่แข่งไม่ได้อีกเลยในทุกรายการ ทำให้เขาถูกตัดชื่อออกจากทีมชาติสเปนชุดแข่งขันฟุตบอลชิงแชมป์แห่งชาติยุโรป 2012 และอุ่นเครื่องกับทีมชาติเวเนซุเอลา จนครบหนึ่งปีที่เขาย้ายออกจากถิ่นแอนฟีลด์สู่สแตมฟอร์ดบริดจ์ จนกระทั่งในวันที่ 18 มีนาคม ค.ศ. 2012 เชลซีเปิดบ้านรับมือเลสเตอร์ซิตีและเอาชนะไป 5–2 ตอร์เรสสามารถยิงได้ 2 ประตู และแอสซิสต์อีก 2 ลูก สามารถหยุดสถิติยิงประตูคู่แข่งไม่ได้ในรอบ 5 เดือน 1,541 นาที ตามมาด้วยการทำอีก 1 ประตูในเกมที่ชนะแอสตันวิลลา 4–2 หลังจากนั้นเดือนเมษายนในเกมถ้วยยุโรป เชลซีบุกไปเสมอบาร์เซโลนาได้ 2–2 โดยในเกมนั้น ตอร์เรสเป็นผู้ทำประตูปิดท้ายด้วยการรับบอลยาวของแอชลีย์ โคล กลางสนามก่อนหลุดไปดวลกับบิกตอร์ บัลเดส และล็อกหลบผู้รักษาประตูแล้วส่งบอลสู่ก้นตาข่ายทำให้เชลซีผ่านเข้ารอบชิงชนะเลิศด้วยประตูทีมเยือน แม้เขาจะไม่สามารถยิงได้ในนัดชิงชนะเลิศ แต่เชลซีก็สามารถคว้าแชมป์ยูฟ่าแชมป์เปี้ยนส์ลีกได้เป็นสมัยแรกหลังเสมอไบเอิร์นมิวนิกในเวลาปกติ 1–1 ก่อนดวลจุดโทษชนะ 5–4
การทำแฮตทริกครั้งแรกของตอร์เรสเกิดขึ้นในเกมที่เชลซีเปิดบ้านชนะควีนส์พาร์กเรนเจอส์ ไป 6–1 โดยเขาทำประตูได้ในนาทีที่ 19,25,64 สำหรับผลงานโดยรวมในฤดูกาล 2011–12 เขายิงประตูได้ 11 ประตู โดยลงสนาม 48 นัด
ก่อนเปิดฤดูกาล 2012–13 เชลซีแข่งขันกับแมนเชสเตอร์ซิตีในเอฟเอคอมมิวนิตีชีลด์ 2012  โดยตอร์เรสเป็นผู้ทำประตูให้เชลซีขึ้นนำไปก่อน 1–0 แต่การแข่งขันจบลงโดยเชลซีแพ้ 2–3 ตอร์เรสยิงประตูแรกในฤดูกาลนี้ของตัวเองได้ในเกมที่เชลซีเปิดบ้านเอาชนะเรดดิง 4–2 และทำอีกนัดละ 1 ประตูในนัดที่เชลซีชนะนิวคาสเซิล, อาร์เซนอล, วูล์ฟแฮมตัน, นอริชซิตี และทำ 1 ประตูในเกมที่ชนะชัคตาร์โดเนตสค์ในยูฟ่าแชมเปียนส์ลีก 3–2 ในเดือนธันวาคม เชลซีได้ราฟาเอล เบนิเตซมาคุมทีมแทนดี มัตเตโอ ตอร์เรสเริ่มกลับมาทำประตูให้กับทีมในนัดสุดท้ายของรอบแบ่งกลุ่มยูฟ่าแชมเปียนส์ลีกที่ถล่มโนร์เชลลันด์ 6–1 เขายิงอีกสองประตูในนัดที่พบกับซันเดอร์แลนด์ สามารถปลดล็อกการยิงประตูไม่ได้ในลีกจำนวน 8 เกมติดต่อกัน ตามด้วยการทำประตูในรายการฟุตบอลชิงแชมป์สโมสรโลกที่ชนะมอนเตร์เรย์ 3–1
ต่อมา ตอร์เรสทำประตูช่วยให้ทีมเอาชนะลีดส์ยูไนเต็ด 5–1 และในเกมพรีเมียร์ลีกนัดที่ถล่มแอสตันวิลลา 8–0, เอฟเอคัพกับเบรนด์ฟอร์ด ทว่าหลังจากนั้น เขาไม่สามารถทำประตูได้เลยจนถึงปลายเดือนมีนาคม ตอร์เรสก็ยิงประตูได้อีกครั้งในยูฟ่ายูโรปาลีก 1 ประตู (สเตอัวร์บูคาเรสต์, บาเซิล) 3 ประตู (รูบินคาซัน) และ 1 ประตูในนัดชิงชนะเลิศกับไบฟีกาซึ่งเชลซีคว้าแชมป์ไปครอง
ตอร์เรสกลายเป็นนักเตะเชลซีคนแรกที่สามารถยิงประตูได้ถึง 7 รายการในฤดูกาลเดียว คือ พรีเมียร์ลีก, เอฟเอคัพ, ลีกคัพ, คัมมิวนิตีชีลด์, ยูฟ่าแชมป์เปียนส์ลีก, ยูฟ่ายูโรปาลีก และฟุตบอลชิงแชมป์สโมสรโลก
ผลงานในระดับสโมสร > เอซีมิลาน

ในต้นฤดูกาล 2014-15 ตอร์เรสถูกวิจารณ์ว่าฟอร์มตกลงไป กอรปกับการย้ายเข้ามาเชลซีของดีเอโก คอสตา กองหน้าเพื่อนร่วมชาติจากอัตเลติโกเดมาดริด อันเป็นต้นสังกัดเก่าของตอร์เรสด้วย ทำให้ตอร์เรสต้องกลายเป็นตัวสำรอง ดังนั้นทางสโมสรจัดตัดสินให้เอซีมิลาน ทีมในเซเรียอา ของอิตาลี ยืมตัวตอร์เรสไปเป็นระยะเวลา 2 ปีด้วยกัน
ผลงานในระดับสโมสร > กลับสู่อัตเลติโกเดมาดริด

ในต้นปี ค.ศ. 2015 ตอร์เรสได้กลับคืนสู่อัตเลติโกเดมาดริด ในลาลิกา ของสเปนอีกครั้ง ซึ่งเป็นสโมสรดั้งเดิมของตัวเอง พร้อมกับสวมเสื้อหมายเลข 19 ด้วยสัญญายืมตัว 1 ปีครึ่ง โดยสัญญาจะสิ้นสุดลงเมื่อสิ้นสุดฤดูกาล 2015-16
ตอร์เรสได้ลงเล่นในรายการโกปาเดลเรย์รอบ 16 ทีมสุดท้าย ที่อัตเลติโกเดมาดริด พบกับ เรอัลมาดริด นัดที่ 2 ที่สนามซานเตียโก เบร์นาเบว โดยลงเล่นแทน มารีออ มันจูคิช และตอร์เรสก็ช่วยยิงประตูให้ทีมได้ถึง 2 ลูกในนาทีที่ 1 และนาทีที่ 46 เมื่อจบการแข่งขันเสมอกันไป 2-2 แต่ผลการแข่งขันโดยรวม เรอัลมาดริดแพ้ไป 2-4
ผลงานในระดับชาติ

ในเดือนกุมภาพันธ์ 2544 ตอร์เรสชนะเลิศทัวร์นาเมนต์อัลการ์ฟกับทีมชาติสเปนชุดอายุไม่เกิน 16 ปี ในเดือนพฤษภาคม ที่มีได้ลงแข่ง ในฟุตบอลชิงแชมป์ยุโรป รุ่นอายุไม่เกิน 16 ปี และชนะเลิศ โดยตอร์เรสยิงประตูชัยซึ่งเป็นประตูเดียวในนัดชิงชนะเลิศ ตอร์เรสยิงประตูได้มากที่สุดในการแข่งขัน (7 ประตูใน 6 เกม) และได้รับเลือกให้เป็นนักกีฬายอดเยี่ยม
ในปี พ.ศ. 2546 ตอร์เรสได้ลงเล่นเป็นครั้งแรกให้กับทีมชาติสเปนในวันที่ 6 กันยายน ในการแข่งกระชับมิตรกับโปรตุเกส ตอร์เรสยิงประตูแรกให้ทีมชาติได้ในวันที่ 28 เมษายน พ.ศ. 2547 โดยแข่งกับอิตาลี เมื่อปิดฤดูกาล ตอร์เรสได้รับเลือกให้เป็นส่วนหนึ่งของทีมชาติสเปน เพื่อแข่งในฟุตบอลชิงแชมป์ยุโรปปี 2547 ตอร์เรสได้ลงสนาม โดยการเปลี่ยนตัว ใน 2 เกมแรกในรอบแบ่งกลุ่มของสเปน แต่ได้ลงสนามเป็นตัวจริงในการแข่งนัดชี้ชะตากับโปรตุเกส ตอร์เรสยิงชนเสาในนาทีที่ 62 หลังจากนูโน โกเมส ยิงให้โปรตุเกสนำ ในนาทีที่ 57 สเปนแพ้ไป 1-0 และตกรอบ
ในการลงแข่งครั้งแรกในฟุตบอลโลกในปี พ.ศ. 2549 ในประเทศเยอรมนี ตอร์เรสยิงประตูสุดท้าย ในเกมที่ชนะยูเครน 4-0 ด้วยลูกวอลเลย์ ในนัดที่สองรอบแบ่งกลุ่ม ตอร์เรสยิง 2 ประตูในนัดเจอตูนิเซีย ประตูแรกในนาทีที่ 76 ทำให้สเปนนำ 2-1 และอีกลูกจากจุดโทษ ในนาทีที่ 90 ตอร์เรสไม่ได้ลงในนัดกระชับมิตรกับโรมาเนีย ในเดือนพฤศจิกายน พ.ศ. 2549 แต่ได้ลงเล่นในนัดกระชับมิตรกับอังกฤษ ในเดือนกุมภาพันธ์ พ.ศ. 2550 โดยสเปนชนะไป 1-0
ในฟุตบอลชิงแชมป์ยุโรป ปี 2551 รอบคัดเลือก ตอร์เรสยิงประตูแรกในนัดเจอกับลีชเทินชไตน์ ซึ่งสเปนชนะไป 4-0 ตอร์เรสยิงลูกเสียบมุมประตู จากระยะ 11 เมตร ตอร์เรสได้ลงเล่นในนัดเจอกับไอร์แลนด์เหนือ ซึ่งสเปนแพ้ 3-2 สเปนได้แข่งกับสวีเดน และแพ้ไป 2-0 ในนัดนี้ ในนัดเจอเดนมาร์ก ตอร์เรสได้เปลี่ยนตัวลงมาเล่นในนาทีที่ 64 แต่ไม่สามารถยิงประตูได้ แต่สเปนก็ชนะไป 2-1 ตอร์เรสเป็นตัวสำรองอีกครั้ง แต่ได้เปลี่ยนตัวลงมาในนาทีที่ 43 แทนเฟร์นันโด โมเรียนเตส ตอร์เรสยิง 2 ครั้ง แต่ไม่ตรงกรอบทั้งสองครั้ง แต่สเปนยังชนะ 1-0 จากประตูของอีเนียสตาในนาทีที่ 80 ตอร์เรสไม่ได้ถูกเลือกในนัดที่สเปนชนะลัตเวีย 2-0 และนัดเจอลีชเทินชไตน์ 2-0 ตอร์เรสได้ลงเล่นในนัดเสมอ 1-1 กับไอซ์แลนด์ ชาบี อาลอนโซเพื่อนร่วมทีมลิเวอร์พูล โดนใบแดงไล่ออก ในนัดเจอลัตเวีย ตอร์เรสยิงได้ 1 ประตู สเปนได้เป็นที่ 1 ของกลุ่ม และตอร์เรสยิงให้สเปนได้ 2 ประตู
ในฟุตบอลชิงแชมป์แห่งชาติยุโรป 2012 ตอร์เรสยิงประตูได้ 3 ประตู ในเกมที่ชนะทีมชาติไอร์แลนด์ 4-0 สองลูก และในนัดชิงชนะเลิศที่สเปนชนะอิตาลี 4-0 อีกหนึ่งลูก คว้าดาวซัลโวร่วมกับคริสเตียโน โรนัลโด, มารีโอ โกเมซ, มารีโอ บาโลเตลลี, อลัน ดซาโกเอฟ และมารีออ มันจูคิช แต่ตอร์เรสได้รับรางวัลดาวซัลโวรองเท้าทองคำ เนื่องจากยิงได้ 3 ประตู จ่ายให้เพื่อนยิง 1 ลูกและลงเล่นในเวลาที่น้อยกว่า 5คนที่เป็นดาวซัลโวร่วม เขาจึงได้รับรางวัลดาวซัลโวพร้อมแชมป์ยูโร 2012 กับสเปนไปครอง โดยก่อนหน้าที่จะมาทำศึกฟุตบอลยูโร 2012 เขายิงได้ในเกมอุ่นเครื่องกับทีมชาติเกาหลีใต้ได้อีก 1 ลูก
ชีวิตส่วนตัว

ตอร์เรสสนิทกับเพื่อนร่วมทีมชาติสเปน เซร์คีโอ ราโมส ตอร์เรสคบหาอย่างเงียบ ๆ กับแฟนสาว โอลายา โดมิงเกซ ลิสเต (Olalla Domínguez Liste) ซึ่งเขารู้จักตั้งแต่อายุ 8 ขวบ ตั้งแต่ปี พ.ศ. 2544 โดยครอบครัวของตอร์เรสย้ายไปอยู่บ้านในถนนเดียวกับแฟนสาวในแคว้นกาลิเซีย ตอร์เรสแต่งงานกับโอลายา ไปเมื่อปลายเดือนพฤษภาคม พ.ศ. 2552
ตอร์เรสแสดงมิวสิกวิดีโอ "Ya Nada Volvera a Ser Como Antes" ของเอลกันโตเดลโลโก วงดนตรีป็อปร็อกของสเปน
เขารับบทนักแสดงสมทบใน "Torrente 3" ซึ่งเป็นหนังตลกสเปน ในปี 2548 เขาแสดงเป็นตัวเองและหลบหลีกอันตราย โดยเตะลูกระเบิดมือ เหมือนกับเป็นลูกฟุตบอล
เขาสักชื่อ "Fernando" ที่ด้านในแขนซ้าย ด้วยอักษรเทงกวาร์ สักหมายเลข 9 ที่ด้านในแขนขวา และสักวันที่ 7-7-2001 เป็นตัวเลขโรมัน ที่ด้านในน่องขวา
เกียรติประวัติ

อัตเลติโกเดมาดริด
แชมป์
สเปน ดิวิชัน 2: พ.ศ. 2544-45
ไนกี้คัพ ยุโรป ปี 2541 (บอลเยาวชนอายุไม่เกิน 15 ปี)
เชลซี
แชมป์
ยูฟ่าแชมเปียนส์ลีก ฤดูกาล 2011–12
ยูฟ่ายูโรป้าลีก ฤดูกาล 2012-13
เอฟเอคัพ 2011-2012
สเปน
แชมป์
ทัวร์นาเมนต์อัลการ์ฟ ปี 2544 รุ่นอายุไม่เกิน 16 ปี
ฟุตบอลชิงแชมป์ยุโรป รุ่นอายุไม่เกิน 16 ปี ปี 2544
ฟุตบอลชิงแชมป์ยุโรป รุ่นอายุไม่เกิน 19 ปี ปี 2545
ฟุตบอลชิงแชมป์แห่งชาติยุโรป พ.ศ. 2551 เป็นผู้ยิงประตู ชนะ เยอรมนี 1-0
ฟุตบอลโลก 2010
ฟุตบอลชิงแชมป์แห่งชาติยุโรป 2012
เกียรติประวัติส่วนตัว
แชมป์
ผู้เล่นที่ยิงประตูสูงสุดไนกี้คัพ 2541
09
ผู้เล่นยุโรปยอดเยี่ยม รุ่นอายุไม่เกิน 15 ปี ปี 2541
ผู้เล่นยอดเยี่ยม, ยิงประตูสูงสุด (7 ลูก ใน 6 เกม) ฟุตบอลชิงแชมป์ยุโรป รุ่นอายุไม่เกิน 16 ปี ปี 2544
ผู้เล่นยอดเยี่ยม, ยิงประตูสูงสุด (4 ลูก ใน 4 เกม) ฟุตบอลชิงแชมป์ยุโรป รุ่นอายุไม่เกิน 19 ปี ปี 2545
ผู้เล่นยอดเยี่ยมประจำเดือนกุมภาพันธ์ ฤดูกาล 2007-2008 พรีเมียร์ลีกอังกฤษ
ผู้เล่นยอดเยี่ยมประจำเดือนกันยายน ฤดูกาล 2009-2010 พรีเมียร์ลีกอังกฤษ
1 ใน 11 ผู้เล่นยอดเยี่ยมแห่งปีของพรีเมียร์อังกฤษ 2007-2008 2008-2009
ประตูยอดเยี่ยมประจำเดือนเมษายน ปี 2009 พรีเมียร์ลีกอังกฤษ
ประตูยอดเยี่ยมประจำเดือนมีนาคม ปี 2010 พรีเมียร์ลีกอังกฤษ
ผู้เล่นที่ยิงประตูสูงสุด (3 ประตู) ฟุตบอลชิงแชมป์แห่งชาติยุโรป 2012
ผู้เล่นที่ยิงประตูสูงสุด (5 ประตู) ฟุตบอลคอนเฟรเดอเรชั่นคัพ 2013
สถิติ

| สโมสร | ฤดูกาล |  พรีเมียร์ลีก> นัด |  พรีเมียร์ลีก> ประตู | เอฟเอคัพ> นัด | เอฟเอคัพ> ประตู | ลีกคัพ> นัด | ลีกคัพ> ประตู | ยุโรป> นัด | ยุโรป> ประตู | รวม> นัด | รวม> ประตู |
| --- | --- | --- | --- | --- | --- | --- | --- | --- | --- | --- | --- |
| เชลซี | 2011-13 | 36 | 8 | 5 | 2 | 4 | 2 | 16 | 9 | 61 | 21 |
| เชลซี | 2011-12 | 34 | 6 | 6 | 2 | 1 | 0 | 10 | 3 | 49 | 11 |
| เชลซี | 2010-11 | 14 | 1 | 0 | 0 | 0 | 0 | 4 | 0 | 18 | 1 |
| รวม เชลซี | รวม เชลซี | 75 | 14 | 10 | 4 | 5 | 2 | 26 | 9 | 104 | 25 |
| ลิเวอร์พูล | 2010-11 | 23 | 9 | 1 | 0 | 0 | 0 | 2 | 0 | 26 | 9 |
| ลิเวอร์พูล | 2009-10 | 22 | 18 | 2 | 0 | 0 | 0 | 8 | 4 | 32 | 22 |
| ลิเวอร์พูล | 2008-09 | 24 | 14 | 3 | 1 | 2 | 0 | 9 | 2 | 38 | 17 |
| ลิเวอร์พูล | 2007-08 | 33 | 24 | 1 | 0 | 1 | 3 | 11 | 6 | 46 | 33 |
| รวม ลิเวอร์พูล | รวม ลิเวอร์พูล | 102 | 65 | 7 | 1 | 3 | 3 | 30 | 12 | 142 | 81 |

| สโมสร | ฤดูกาล |  ลาลิกา |  ลาลิกา | โกปาเดลเรย์ | โกปาเดลเรย์ | - | - | ยุโรป | ยุโรป | รวม | รวม |
| สโมสร | ฤดูกาล | นัด | ประตู | นัด | ประตู | นัด | ประตู | นัด | ประตู | นัด | ประตู |
| อัตเลติโกเดมาดริด | 2006-07 | 36 | 14 | 4 | 5 | - | - | - | - | 40 | 19 |
| อัตเลติโกเดมาดริด | 2005-06 | 36 | 13 | 4 | 0 | - | - | - | - | 40 | 13 |
| อัตเลติโกเดมาดริด | 2004-05 | 38 | 16 | 6 | 2 | - | - | 5 | 2 | 49 | 20 |
| อัตเลติโกเดมาดริด | 2003-04 | 35 | 19 | 5 | 2 | - | - | - | - | 40 | 21 |
| อัตเลติโกเดมาดริด | 2002-03 | 29 | 13 | 2 | 1 | - | - | - | - | 31 | 14 |
| (ดิวิชัน 2 สเปน) | 2001-02 | 36 | 6 | 1 | 1 | - | - | - | - | 37 | 7 |
| (ดิวิชัน 2 สเปน) | 2000-01 | 4 | 1 | 2 | 0 | - | - | - | - | 6 | 1 |
| รวม อัตเลติโกเดมาดริด | รวม อัตเลติโกเดมาดริด | 214 | 82 | 24 | 7 | 0 | 0 | 5 | 2 | 243 | 91 |
| รวม | รวม | 391 | 161 | 41 | 12 | 8 | 5 | 61 | 23 | 501 | 201 |
แหล่งข้อมูลอื่น

เว็บไซต์อย่างเป็นทางการ
| ด ค กรายชื่อนักกีฬาทีมชาติสเปน – ชนะเลิศ ฟุตบอลโลก 2010 (สมัยแรก) |
| --- | --- | --- |
|  1 กาซิยัส (c)  2 อัลบิโอล  3 ปิเก  4 มาร์เชนา  5 ปูย็อล  6 อินิเอสตา  7 บิยา  8 ชาบี  9 ตอร์เรส  10 ฟาบรากัส  11 กัดดาบิลา  12 บัลเดส  13 มาตา  14 อาลอนโซ  15 ราโมส  16 บุสเกตส์  17 อาร์เบโลอา  18 โรดรีเกซ  19 โยเรนเต  20 มาร์ติเนซ  21 ซิลบา  22 นาบัส  23 เรย์นา  ผู้ฝึกสอน: เดล โบสเก  |  1 กาซิยัส (c)  2 อัลบิโอล  3 ปิเก  4 มาร์เชนา  5 ปูย็อล  6 อินิเอสตา  7 บิยา  8 ชาบี  9 ตอร์เรส  10 ฟาบรากัส  11 กัดดาบิลา  12 บัลเดส  13 มาตา  14 อาลอนโซ  15 ราโมส  16 บุสเกตส์  17 อาร์เบโลอา  18 โรดรีเกซ  19 โยเรนเต  20 มาร์ติเนซ  21 ซิลบา  22 นาบัส  23 เรย์นา  ผู้ฝึกสอน: เดล โบสเก  |  |
| ด ค กรายชื่อนักกีฬาทีมชาติสเปน – ฟุตบอลโลก 2014 |
| --- | --- | --- |
|  1 กาซิยัส (c)  2 อัลบิโอล  3 ปิเก  4 มาร์ติเนซ  5 ฆวนฟราน  6 อินิเอสตา  7 บิยา  8 ชาบี  9 ตอร์เรส  10 ฟาบรากัส  11 เปโดร  12 เด เฆอา  13 มาตา  14 อาลอนโซ  15 ราโมส  16 บุสเกตส์  17 โกเก  18 อัลบา  19 โกสตา  20 กาซอร์ลา  21 ซิลบา  22 อัซปิลิกูเอตา  23 เรย์นา  ผู้ฝึกสอน: เดล โบสเก  |  1 กาซิยัส (c)  2 อัลบิโอล  3 ปิเก  4 มาร์ติเนซ  5 ฆวนฟราน  6 อินิเอสตา  7 บิยา  8 ชาบี  9 ตอร์เรส  10 ฟาบรากัส  11 เปโดร  12 เด เฆอา  13 มาตา  14 อาลอนโซ  15 ราโมส  16 บุสเกตส์  17 โกเก  18 อัลบา  19 โกสตา  20 กาซอร์ลา  21 ซิลบา  22 อัซปิลิกูเอตา  23 เรย์นา  ผู้ฝึกสอน: เดล โบสเก  |  |
| ด ค กดาวซัลโวฟุตบอลชิงแชมป์แห่งชาติยุโรป |
| --- | --- |
 1960:  Galić,  Heutte,  Ivanov,  Jerković &  Ponedelnik  1964:  Bene,  Novák &  Pereda  1968:  Džajić  1972:  จี. มึลเลอร์  1976:  D. Müller  1980:  Allofs  1984:  ปลาตีนี  1988:  ฟัน บัสเติน  1992:  แบร์คกัมป์,  Brolin,  Larsen &  Riedle  1996:  เชียเรอร์  2000:  ไกลเฟิร์ต &  Milošević  2004:  Baroš  2008:  บิยา  2012:  บาโลเตลลี,  ดซาโกเอฟ,  ก็อมเม็ส,  มันจูกิช,  โรนัลโด &  ตอร์เรส*  2016:  กรีแยซมาน  2020:  โรนัลโด* &  ชิก  2024:  คักโป,  เคน,  มีคาอูตัดเซ,  มูซีอาลา,  โอลโม &  ชรันตส์ 
*: Golden Boot award winner (when goals scored are tied)
ตอร์เรสกับลิเวอร์พูล ในฤดูกาล 2007–08
ตอร์เรสทำสองประตูในนัดที่เชลซีพบกับเลสเตอร์ซิตี ในเอฟเอคัพ รอบ 5 ค.ศ. 2012
ตอร์เรสลงเล่นในนัดที่เชลซีไปเยือนอาร์เซนอล วันที่ 21 เมษายน ค.ศ. 2012
ตอร์เรสฉลองแชมป์ยูโร 2012 กับเพื่อนร่วมทีมชาติ
การแจกจ่ายลินุกซ์

อูบุนตูเป็นการแจกจ่ายลินุกซ์ที่ได้รับความนิยมสูงสุดรายหนึ่ง
เส้นเวลาของการแจกจ่ายลินุกซ์
การแจกจ่ายลินุกซ์, ลินุกซ์ดิสทริบิวชัน (อังกฤษ: Linux distribution) หรือ ดิสโทร (อังกฤษ: Distro) คือระบบปฏิบัติการ ที่สร้างจากชุดซอฟต์แวร์ที่มีใจกลางลินุกซ์ และมักจะมีระบบจัดการแพ็คเกจด้วย ผู้ใช้ลินุกซ์มักจะได้รับระบบปฏิบัติการโดยการดาวน์โหลดการแจกจ่ายลินุกซ์ ซึ่งมีให้สำหรับระบบที่หลากหลายตั้งแต่ อุปกรณ์ฝังตัว (เช่น OpenWrt) และ คอมพิวเตอร์ส่วนบุคคล (เช่น ลินุกซ์มินต์) ไปจนถึง ซูเปอร์คอมพิวเตอร์ ที่ทรงพลัง (เช่น การกระจายคลัสเตอร์หิน)
ซอฟต์แวร์ที่รวมมาส่วนใหญ่เป็นซอฟต์แวร์เสรีและต้นทางเปิด ซึ่งมีให้ใช้งานทั้งในรูปแบบไบนารีที่คอมไพล์แล้วและในรูปรหัสต้นทาง ทำให้สามารถแก้ไขต้นทางของซอฟต์แวร์ได้ โดยปกติแล้ว การแจกจ่ายลินุกซ์จะแถมซอฟต์แวร์ที่เป็นกรรมสิทธิ์มาบ้างซึ่งอาจไม่มีให้ใช้งานในรูปแบบซอร์สโค้ด เช่น binary blobs ที่จำเป็นสำหรับโปรแกรมขับอุปกรณ์บางตัว
การแจกจ่ายลินุกซ์ยังอาจอธิบายได้ว่าเป็นแอปพลิเคชันและซอฟต์แวร์ยูทิลิตี้ประเภทต่าง ๆ (เช่น เครื่องมือและไลบรารี GNU ต่าง ๆ) ที่มาพร้อมกับใจกลางลินุกซ์ ในลักษณะที่ความสามารถของการแจกจ่ายนั้น ๆ สนองความต้องการของผู้ใช้จำนวนมาก โดยปกติซอฟต์แวร์จะถูกปรับให้เข้ากับการแจกจ่ายแล้วรวมเข้ากับแพ็คเกจซอฟต์แวร์ โดยผู้ดูแลการแจกจ่าย แพคเกจซอฟต์แวร์มีจำหน่ายทางออนไลน์ใน ที่เก็บข้อมูล ซึ่งเป็นสถานที่จัดเก็บข้อมูลที่ปกติจะกระจายไปทั่วโลก นอกจากส่วนประกอบที่เป็นตัวสมาน เช่น ตัวติดตั้งการแจกจ่าย (เช่น Debian-Installer และ Anaconda) และระบบการจัดการแพ็คเกจ แทบจะไม่มีแพ็คเกจใดเลยที่ผู้ดูแลการแจกจ่ายลงมือเขียนเอง
ปัจจุบันมีการแจกจ่ายลินุกซ์เกือบหนึ่งพันตัว เนื่องจากซอฟต์แวร์มีอยู่จำนวนมาก การแจกจ่ายจึงมีรูปแบบที่หลากหลาย รวมถึงรูปแบบที่เหมาะสมสำหรับการใช้งานบนคอมพิวเตอร์แบบตั้งโต๊ะ เซิร์ฟเวอร์ แล็ปท็อป เน็ตบุ๊กโทรศัพท์มือถือ และแท็บเล็ต เช่นเดียวกับในสภาพแวดล้อมขั้นต่ำโดยทั่วไปสำหรับใช้ในระบบฝังตัว มีการแจกจ่ายที่ได้รับการสนับสนุนในเชิงพาณิชย์ เช่น เฟอดอรา (เรดแฮต), openSUSE (SUSE) และ อูบุนตู (คาโนนิคัล); และการแจกจ่ายที่ขับเคลื่อนโดยชุมชนทั้งหมด เช่น เดเบียน, สแลกแวร์, ลินุกซ์เพนกวินเจนทู และ อาร์ชลินุกซ์ การแจกจ่ายส่วนใหญ่มาพร้อมใช้งานและแปลโปรแกรมมาแล้วล่วงหน้าสำหรับชุดของคำสั่งเครื่องเฉพาะ ในขณะที่การแจกจ่ายบางราย (เช่น ลินุกซ์เพนกวินเจนทู) มักจะแจกจ่ายในรูป รหัสต้นทาง และต้องแปลโปรแกรมเอาเองก่อนจะติดตั้ง
ซอฟต์แวร์กรรมสิทธิ์

ซอฟต์แวร์กรรมสิทธิ์จำนวนมากไม่สามารถใช้งานได้บนลินุกซ์ ข้อมูลจากเดือนกันยายนปี 2015 ระบุว่าในสตีม มีเกมสำหรับลินุกซ์เพียงแค่ 1500 เกม เทียบกับเกมสำหรับแมคโอเอสที่มี 2323 เกมและเกมสำหรับวินโดวส์ 6500 เกม
สมคิด ศรีสังคม

| สมคิด ศรีสังคม |
| --- | --- |


หัวหน้าพรรคสังคมนิยมแห่งประเทศไทย
ดำรงตำแหน่ง 2517 – 6 ตุลาคม พ.ศ.2519
หัวหน้าพรรคสังคมประชาธิปไตย
ดำรงตำแหน่ง 16 กันยายน 2525 – 16 ธันวาคม 2529
 
ข้อมูลส่วนบุคคล
เกิด: 1 สิงหาคม พ.ศ. 2460 จังหวัดอุดรธานี ประเทศไทย
เสียชีวิต: 3 ตุลาคม พ.ศ. 2560 (100 ปี) กรุงเทพมหานคร ประเทศไทย
ศาสนา: พุทธ
พรรคการเมือง: พรรคสังคมนิยมแห่งประเทศไทย  พรรคสังคมประชาธิปไตย พรรคแรงงานประชาธิปไตย
คู่สมรส: ฟรานเซสกา ศรีสังคม
ลายมือชื่อ: 

พันเอก สมคิด ศรีสังคม (1 สิงหาคม พ.ศ. 2460 – 3 ตุลาคม พ.ศ. 2560) เป็นนักการเมืองชาวไทย อดีตสมาชิกสภาผู้แทนราษฎรจังหวัดอุดรธานี อดีตสมาชิกวุฒิสภาจังหวัดอุดรธานี และอดีตประธานโครงการรณรงค์เพื่อแก้ไขรัฐธรรมนูญให้เป็นประชาธิปไตย (ครป.) เคยถูกเสนอชื่อเป็นนายกรัฐมนตรี แต่แพ้ให้ ศาสตราจารย์ พลตรีหม่อมราชวงศ์คึกฤทธิ์ ปราโมช 59 ต่อ 135
ประวัติ

สมคิด เกิดเมื่อวันที่ 1 สิงหาคม พ.ศ. 2460 (บางแห่งระบุเป็น พ.ศ. 2459) ที่ตำบลสร้างคอม อำเภอสร้างคอม จังหวัดอุดรธานี ในครอบครัวชาวนา และสมรสกับนางฟรานเซสกา ศรีสังคม มีบุตรธิดา 4 คน
สมคิด เข้าเรียนชั้นประถมปีที่ 1 ถึงปีที่ 5 ในโรงเรียนบ้านสร้างคอม และจบชั้นมัธยมปีที่ 8 ในปี พ.ศ. 2478 โดยได้รับคะแนนระดับดีเยี่ยมของประเทศ (ได้คะแนนเกินร้อยละ 75) ต่อมาได้เข้าศึกษาที่โรงเรียนฝึกหัดครูในกรุงเทพฯ จนจบหลักสูตรประกาศนียบัตรประโยคประถม (ป.ป.) และกลับมาเป็นครูที่โรงเรียนเดิม ตั้งแต่ปี พ.ศ. 2480 พร้อมทั้งได้เรียนปริญญาตรีวิชากฎหมาย จนสำเร็จปริญญาธรรมศาสตร์บัณฑิต และนิติศาสตร์มหาบัณฑิต จากมหาวิทยาลัยธรรมศาสตร์ และในปี พ.ศ. 2492 ได้ไปศึกษาต่อปริญญาตรีทางด้านสังคมศาสตร์ ที่ประเทศอังกฤษ ใช้เวลา 8 ปี จึงกลับมาประเทศไทย
การทำงาน

สมคิด ศรีสังคม เริ่มทำงานครั้งแรกเป็นครูในปี พ.ศ. 2480 ที่โรงเรียนอุดรพิทยานุกูล ต่อมาหลังจบปริญญาวิชากฎหมายแล้ว เขาสอบได้เป็นข้าราชการกรมอัยการ กระทรวงมหาดไทย ตำแหน่งผู้ช่วยอัยการ แต่ทำงานได้เพียง 6 เดือน ก็สอบแข่งขันได้เป็นทหารในกรมพระธรรมนูญ กระทรวงกลาโหม ในปี พ.ศ. 2484 จากนั้นเขาได้ทุนไปเรียนต่อที่ประเทศอังกฤษ และกลับมารับราชการจนมียศสูงสุดเป็น พันเอก หลังจากนั้นเขาจึงลาออกจากราชการไปทำหน้าที่เป็นนักวิชาการ สังกัดธนาคารแห่งประเทศไทย ในปี พ.ศ. 2506 โดยการชักชวนของ ดร.ป๋วย อึ๊งภากรณ์ ผู้ว่าการธนาคารแห่งประเทศไทยในขณะนั้น
พ.อ.สมคิด ศรีสังคม ลงสมัครรับเลือกตั้งในปี พ.ศ. 2512 ในสังกัดพรรคเสรีประชาธิปไตย ซึ่งมีนายจารุบุตร เรืองสุวรรณ เป็นหัวหน้าพรรค แต่เขาได้รับเลือกตั้งเพียงคนเดียว ต่อมาเขาได้ก่อตั้งพรรคสังคมประชาธิปไตย ในปี พ.ศ. 2514 แต่ก็ต้องยุบไปในปีเดียวกันเนื่องจากการปฏิวัติ ต่อมาในปี พ.ศ. 2517 เขาจึงได้จัดตั้งพรรคสังคมนิยมแห่งประเทศไทยขึ้นมา และดำรงตำแหน่งหัวหน้าพรรค ส่งสมาชิกพรรคลงสมัครรับเลือกตั้งในปี พ.ศ. 2518 และ พ.ศ. 2519 ต่อมาได้จัดตั้งพรรคสังคมประชาธิปไตย ขึ้นอีกครั้งในปี พ.ศ. 2525 ภายหลังในปี พ.ศ. 2529 จึงย้ายมาร่วมงานกับนายประเสริฐ ทรัพย์สุนทร หัวหน้าพรรคแรงงานประชาธิปไตย
พ.อ.สมคิด เป็นประธานโครงการรณรงค์เพื่อแก้ไขรัฐธรรมนูญให้เป็นประชาธิปไตย หรือ ครป. ในปี พ.ศ. 2518 ถึงปี พ.ศ. 2529
ถึงแก่อนิจกรรม

พ.อ. สมคิดถึงแก่อนิจกรรมด้วยโรคชราเมื่อวันที่ 3 ตุลาคม พ.ศ. 2560 ณ โรงพยาบาลรามาธิบดี กรุงเทพมหานคร มีพิธีพระราชทานเพลิงศพเมื่อวันที่ 23 ธันวาคม พ.ศ. 2560 ณ วัดทิพยรัฐนิมิต ตำบลหมากแข้ง อำเภอเมืองอุดรธานี จังหวัดอุดรธานี
เครื่องราชอิสริยาภรณ์

พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
เจ้าพระยาจักรี (หมุด)

| เจ้าพระยาจักรี (หมุด) |
| --- | --- |
เกิด: หมุด พ.ศ. 2270 อาณาจักรอยุธยา
ถึงแก่กรรม: พ.ศ. 2317 (47 ปี) กรุงธนบุรี อาณาจักรธนบุรี
สุสาน: กุโบร์ มัสยิดต้นสน
ตำแหน่ง: สมุหนายก
วาระ: พ.ศ. 2310 – 2317
ผู้ดำรงตำแหน่งก่อน: พระยาพระคลัง
ผู้สืบตำแหน่ง: สมเด็จเจ้าพระยามหากษัตริย์ศึก
บุตร: พระยายมราช   พระยาราชวังสัน
บิดามารดา: ขุนลักษมณา (บิดา) หม่อมดาว (มารดา)
ญาติ: สุลต่านสุลัยมาน ชาห์ (ทวด)
เจ้าพระยาจักรี  หรือ เจ้าพระยาจักรีศรีองครักษ์ เป็นเจ้าพระยาจักรีคนแรกในแผ่นดินกรุงธนบุรี คนทั้งหลายมักเรียกกันว่า "เจ้าพระยาจักรีแขก" มีชื่อจริงว่า "หมุด" หรือ "มะห์มู๊ด" เป็นมุสลิมเชื้อสายสุลต่านสุลัยมานเป็นบิดาของพระยายมราชเกษตราธิบดี หมัดหรือจุ้ย และพระยาราชวังสัน (หวัง)
เป็นทหารเอกคนสำคัญคนหนึ่งของสมเด็จพระเจ้ากรุงธนบุรี
กำเนิด

เจ้าพระยาจักรี   เป็นบุตร  ขุนลักษมณา (บุญยัง) บุตร พระยาราชวังสัน (หะซัน) บุตร สุลต่านสุลัยมาน เจ้าพระยาจักรี มีมารดาคือ หม่อมดาว
เกิดเมื่อ พ.ศ. 2270 ในสมัยกรุงศรีอยุธยา ได้ถวายตัวรับราชการเป็นมหาดเล็กในสมัยสมเด็จพระที่นั่งสุริยาอมรินทร์หรือพระเจ้าเอกทัศน์ ต่อมามีบรรดาศักดิ์เป็น "หลวงศักดิ์นายเวร" หรือเรียกกันโดยทั่วไปว่า "หลวงนายศักดิ์"
ร่วมกู้เอกราช

ก่อนเสียกรุงศรีอยุธยาไม่นาน ท่านได้รับพระบรมราชโองการให้เดินทางไปเก็บเงินค่าส่วยสาอากรที่หัวเมืองชายทะเลภาคตะวันออก หลวงนายศักดิ์ได้เก็บเงินจากพระยาจันทบุรีได้เงิน 300 ชั่ง เมื่อได้รับข่าวกรุงแตกจึงเอาเงินไปฝังไว้ที่วัดจันทร์ ตกค่ำจึงวางแผนให้พรรคพวกชาวจีนมาโห่ร้องทำทีปล้นแล้วบอกพระยาจันทบุรีว่า โจรปล้นเงินไปหมด พระยาจันทบุรีไม่เชื่อสั่งให้จับหลวงนายศักดิ์ประจวบกับพระยาตากซึ่งตั้งตนเป็น เจ้าตาก ยกกองทัพถึงจันทบุรี หลวงนายศักดิ์จึงหนีออกไปสมทบเพราะเจ้าตากเคยทำราชการภายใต้บังคับบัญชาของตนจึงรู้จักคุ้นเคยกันมาก่อน หลวงนายศักดิ์ได้มอบจีนพรรคพวกให้ 500 คน กับเงินส่วยสาอากร 300 ชั่งที่เก็บไว้นั้นร่วมกันกับเจ้าตากตีเมืองจันทบุรีแตก
เจ้าตากใช้เงินที่หลวงนายศักดิ์มอบให้จำนวน 300 ชั่ง เป็นเงินทุนจัดสร้างเรือรบขึ้นที่จันทบุรี ประกอบกับหลวงนายศักดิ์เป็นผู้มีความรู้ความชำนาญในการเดินเรือและต่อเรือ จึงทำให้สามารถสร้างเรือประมาณร้อยลำ
กองทัพของเจ้าตากสามารถตีเมืองธนบุรีซึ่งพม่ามอบให้นายทองอินปกครองดูแล เมื่อยึดเมืองได้แล้วก็ยกกองทัพไปตีค่ายโพธิ์สามต้นของพม่าซึ่งตั้งอยู่ที่กรุงศรีอยุธยากองทัพได้รับชัยชนะโดยสามารถฆ่าสุกี้ แม่ทัพของพม่าตายในสนามรบทำให้กรุงศรีอยุธยากลับคืนสู่อิสรภาพภายในระยะเวลาเพียง ๗ เดือนหลังจากเสียกรุงศรีอยุธยาซึ่งหนึ่งในบรรดาผู้กอบกู้อิสรภาพก็คือหลวงนายศักดิ์
สมเด็จพระเจ้ากรุงธนบุรีเสด็จขึ้นครองราชย์และสถาปนากรุงธนบุรีเป็นราชธานีแห่งใหม่ในปี พ.ศ. 2311 โปรดเกล้าฯ หลวงนายศักดิ์เป็นอัครมหาเสนาบดีมีบรรดาศักดิ์เป็น เจ้าพระยาจักรีศรีองครักษ์ ดำรงตำแหน่ง สมุหนายก ซึ่งมีอำนาจหน้าที่ปกครองดูแลหัวเมืองตั้งแต่เหนือสุดของประเทศจดดินแดนภาคกลางของประเทศ นับเป็นเจ้าพระยาจักรีคนแรกในแผ่นดินกรุงธนบุรี คนทั้งหลายมักเรียกกันว่า "เจ้าพระจักรีแขก"
แม่ทัพคู่พระทัย > ศึกนครศรีธรรมราช

ในปี พ.ศ. 2312 สมเด็จพระเจ้ากรุงธนบุรีโปรดเกล้าฯให้เจ้าพระยาจักรีฯเป็นแม่ทัพยกทัพไปปราบชุมนุมนครศรีธรรมราช ซึ่งถือว่าเป็นชุมนุมที่เข้มแข็งและมีความสามารถสูง ในการตีเมืองนครศรีธรรมราชนี้ ข้าราชการชั้นสูงที่ร่วมเดินทางในกองทัพได้เสียชีวิตในสนามรบ ซึ่งได้แก่พระยาเพชรบุรีและพระยาศรีพิพัฒน์ กองทัพของเจ้าพระยาจักรีฯไม่สามารถตีเมืองนครศรีธรรมราชได้ เนื่องจากเมืองนครศรีธรรมราชมีกองกำลังที่เหนือกว่า จึงถอยไปตั้งหลักที่เมืองไชยา กองทัพหลวงซึ่งมีสมเด็จพระเจ้ากรุงธนบุรีเสด็จยกทัพมาปราบ เมื่อเจ้าเมืองนครศรีธรรมราชทราบว่ามีกองทัพของสมเด็จพระเจ้ากรุงธนบุรียกทัพมา จึงนำกำลังพลหนีออกจากเมือง แล้วไปหลบซ่อนอยู่ที่ปัตตานี เมื่อกองทัพของสมเด็จพระเจ้ากรุงธนบุรีมาถึงนครศรีธรรมราชก็สามารถตีกองทัพซึ่งรักษาเมืองนครศรีธรรมราชได้ พระองค์ทรงมีบัญชาให้เจ้าพระยาจักรีออกติดตามหาตัวเจ้าเมืองนครศรีธรรมราช ซึ่งท่านก็สามารถติดตามนำตัวมาถวายได้เป็นผลสำเร็จ
โคลงยอพระเกียรติพระเจ้ากรุงธนบุรีซึ่งแต่งโดยนายสวน มหาดเล็ก เมื่อปี พ.ศ. 2414 ได้กล่าวถึงเจ้าพระยาจักรี สมุหนายก ไว้ตอนหนึ่งว่า
| 0 | 1 | 2 |
| --- | --- | --- |
| ฝ่ายหมู่มุขมาตย์เฝ้า |  | บริบาล |
| ชาญกิจชาญรงค์ชาญ |  | เลิศล้วน |
| สมุหกลาโหมหาญ |  | หาญยิ่ง |
| นายกยกพจน์ถ้อย |  | ถี่ถ้อยขบวนความ |
แม่ทัพคู่พระทัย > สงครามกัมพูชา

สมเด็จพระเจ้ากรุงธนบุรีโปรดเกล้าฯให้ยกทัพไปปราบกัมพูชาครั้งที่ 2 ในปี พ.ศ. 2314 โดยมีเจ้าพระยาจักรี (หมุดหรือแขก) เป็นแม่ทัพเรือ สมเด็จพระเจ้ากรุงธนบุรีโปรดเกล้าฯให้เจ้าพระยาจักรีและพระยาทิพโกษาทำค่ายน้ำสองฝากของเมืองพุทไธมาศ ต่อมาโปรดเกล้าฯให้กองทัพเข้าปล้นเอาเมืองพุทไธมาศในเวลากลางคืนตอนเที่ยงคืน กองทัพไทยทั้งทัพบกและทัพเรือโหมตีเอาเมืองพุทไธมาศ ฝ่ายกองทัพพระยาราชาเศรษฐีเมืองพุทไธมาศไม่สามารถสู้ได้จึงหนีเอาตัวรอด ส่วนพระยาราชาเศรษฐีก็หนีออกจากเมืองไปทางทะเล
หลังจากนั้น กองทัพบกของพระยายมราชยกเข้าตีเมืองพระตะบอง เมืองโพธิสัตว์และเมืองบริบูรณ์ได้เป็นผลสำเร็จ จากนั้นก็ได้ยกเข้าไปจะตีเมืองพุทไธเพชร แต่เจ้าพระยาจักรีตีได้เมืองพุทไธเพชรก่อนแล้ว องค์พระอุไทยราชานำทัพออกสู้รบด้วยแต่ไม่สามารถต้านทานได้ จึงนำไพร่พลบริวารหนีไปตั้งทัพที่บาพนม หลังจากนั้นเจ้าพระยาจักรีนำกองกำลังตั้งอยู่ที่เมืองพุทไธเพชร มอบให้องค์พระรามาธิบดีอยู่รักษาเมืองพุทไธเพชร ส่วนเจ้าพระยาจักรีได้เดินทางลงมาเฝ้าสมเด็จพระเจ้ากรุงธนบุรีที่เกาะพนมเพญ แล้วเลยไปเมืองบาพนมเพื่อติดตามจับองค์พระอุไทยราชา แต่ไม่อาจจับตัวได้ เพราะพวกญวนเมืองลูกหน่ายมาจับตัวองค์พระอุไทยราชาหนีไปเมืองญวน ชาวเมืองบาพนมเข้าสวามิภักดิ์โดยดีไม่มีการสู้รบกัน ต่อจากนั้นเจ้าพระยาจักรีก็ยกทัพกลับมาเฝ้าสมเด็จพระเจ้ากรุงธนบุรีที่เกาะพนมเพญ ต่อมาองค์พระรามาธิบดีได้ลงมาเฝ้าสมเด็จพระเจ้ากรุงธนบุรี พระองค์ได้โปรดให้องค์พระรามาธิบดีไปครองเมืองพุทไธเพชร และมีพระดำรัสให้พระยายมราช (ทองด้วง) และพระยาโกษาไปช่วยราชการที่เมืองพุทไธเพชรจนกว่าจะสงบราบคาบ หลังจากเสร็จศึกที่กัมพูชาแล้ว สมเด็จพระเจ้ากรุงธนบุรี โปรดเกล้าฯ พระราชทานญวนข้างในซึ่งเป็นบุตรสาวของพระยาราชเศรษฐีเจ้าเมืองพุทไธมาศแก่แม่ทัพที่ร่วมในสงครามครั้งนี้ ซึ่งเจ้าพระยาจักรีก็ได้รับพระราชทานด้วย โดยให้โขลนนำไปพระราชทานถึงเรือน